Et aga Muhamedi ajal selle lõiguga seoses küsimusi polnud, ning ka temale järgnevad põlvkonnad esimese islami sajandi jooksul suurt probleemi selle vaadeldava lõiguga seoses ei näinud, ilmneb varajaste mashahif raamatute - eri Koraani koodeksite - võrdlemisel. Peamistes nendes, näiteks Ibn Masudi, Ubaii ibn Kab'i, Ali ja Ibn Abbasi jt omades leiab tuhandeid lahknevusi standardtekstist, nö Uthmani koodeksist, kuid mitte üheski neist, ka mitte sekundaarsetes, ei leia me ainsamatki lahkuminekut vaadeldava 25.52 kohta [24]. Seega oli see koht juba Muhamedi ajal üheselt loetav ja üheselt mõistetav, ning vaadeldava ajaadiga tekkinud suured erimeelsused või erisuunalised tõlgendused, näitavad veelkord esimese sajandi nö. autentse traditsiooni katkemist ja selle asendamist hilisema traditsiooniga.